

**ŠILALĖS RAJONO SAVIVALDYBĖS**

**TARYBA**

**SPRENDIMAS**

|  |
| --- |
| **Dėl LEIDIMO RENGTI IR TEIKTI PARAIŠKAS**  2017 m. balandžio 27 d. Nr. T1-141 |
| Šilalė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, atsižvelgdama į Interreg V-A Lietuvos–Lenkijos bendradarbiavimo programos, remiančios dvišalį bendradarbiavimą, 2017 m. kovo 20 d. 2-ąjį kvietimą teikti paraiškas, Šilalės švietimo pagalbos tarnybos 2017 m. balandžio 19 d. raštą Nr. V1-37 „Dėl leidimo rengti ir teikti paraišką“, Šilalės Vlado Statkevičiaus muziejaus 2017 m. balandžio 19 d. raštą Nr. I1-55 „Dėl leidimo rengti ir teikti paraišką“, Šilalės rajono savivaldybės kultūros centro 2017 m. balandžio 19 d. raštą Nr. SD-156-(4.38) „Dėl leidimo rengti ir teikti paraišką“, Šilalės rajono savivaldybės viešosios bibliotekos 2017 m. balandžio 25 d. raštą Nr. V2-59-(1.9) „Dėl leidimo teikti paraišką ir finansavimo prisidėjimo“, Šilalės rajono savivaldybės taryba n u s p r e n d ž i a:

1. Leisti teikti paraiškas paramai gauti pagal Interreg V-A Lietuva–Lenkija bendradarbiavimo programą (toliau – Programa):
   1. Šilalės švietimo pagalbos tarnybai projektui „Ugdymo įstaigų ir trečiojo amžiaus universiteto tobulinimo galimybės tarptautiniame kontekste“. Partneris – Punsko valsčiaus savivaldybė (Lenkija).
   2. Šilalės Vlado Statkevičiaus muziejui projektui „Turizmo plėtra, paremta kultūriniu paveldu ir menu Lietuvoje–Lenkijoje“. Partneris – Punsko valsčiaus savivaldybė (Lenkija).
   3. Šilalės rajono savivaldybės kultūros centrui projektui „Gamtinio ir kultūrinio paveldo populiarinimas per Lietuvos–Lenkijos etnokultūrą“. Partneriai – Lenkijos lietuvių etninė draugija (Lenkija) ir Ukmergės kultūros centras.
   4. Šilalės rajono viešajai bibliotekai projektui „Praktinių Lietuvos–Lenkijos jaunimo technologinių ir verslumo ugdymo programų įgyvendinimas“. Partneris – Suvalkų Marijos Konopnickos viešoji biblioteka (Lenkija).
2. Skirti iš Šilalės rajono savivaldybės biudžeto lėšas, reikalingas apmokėjimui už paraiškų rengimo konsultacines paslaugas.
3. Įsipareigoti, projektui gavus finansavimą iš Programos fondų, skirti iš Šilalės rajono savivaldybės biudžeto ar kitų šaltinių lėšas pareiškėjų įnašui, tinkamoms lėšoms ne mažiau kaip 15 proc. bei tinkamų finansuoti išlaidų daliai, kurios nepadengia projektui skiriamos finansavimo lėšos, ir netinkamoms (jei tokių bus) lėšoms finansuoti.
4. Skirti Šilalės švietimo pagalbos tarnybos direktorių, Šilalės Vlado Statkevičiaus muziejaus direktorių, Šilalės rajono savivaldybės kultūros centro direktorių, Šilalės rajono viešosios bibliotekos direktorių atsakingais už projekto veiklų įgyvendinimą.
5. Pavesti Šilalės švietimo pagalbos tarnybai, Šilalės Vlado Statkevičiaus muziejui, Šilalės rajono savivaldybės kultūros centrui, Šilalės rajono savivaldybės viešajai bibliotekai vykdyti visas užsakovo funkcijas ir įgalioti įstaigų direktorius pasirašyti visus su paraiškų rengimu ir projektų įgyvendinimu susijusius dokumentus.
6. Įgalioti Šilalės rajono savivaldybės administracijos direktorių pasirašyti lėšų panaudojimo sutartį su Sprendimo 1 punkte nurodytomis įstaigomis.

7. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės svetainėje [www.silale.lt](http://www.silale.lt).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas